作者：无名氏
词牌/韵律：万年欢

paragraphs: 律应黄锺，蓂飞六荚，今朝是、嵩岳生申。
似山堂里，氤氲瑞气先春。
笙歌度曲，依然在、紫府黄庭。
拥出癯仙冰玉洁，梅花个样精神。
堪羡处，行藏信道，出处无心。
莫把闲中日月，替了调元公案，袖手经纶。
黄扉虚左，休顾平泉花石盟。
好看来年八帙，渭川叟、故事重新。
寿星与、三台齐色，政地拜生辰。